
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Περί τροποποιήσεως των άρθρων 5 καί 6 τοΰ άπό 23-10-1928 
Π.Δ/τος «περί καθορισμού των ορών καί περιορισμών 
της έντός καί έκτος τής ζώνης των πόλεων κ.λ.π.» διά 
τήν άνέγερσιν οικοδομών προς χρήσιν κατοικίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντες ύπ’ οψει τάς διατάξεις τών άρθρων 9, 14 καί 
Μ τοΰ άπό 17-7-1923 Ν.Δ/τος «περί σχεδίων πόλεων, 
κωμών κ.λ.π., ώς μεταγενεστέρους έτροποποιήθησαν καί 
συνεπληρούθησαν, τοΰ Ν.Δ.8/1973 «περί Γενικού Οικοδο¬ 
μικού Κανονισμού» ώς έτροποποιήθη διά τοΰ Ν.Δ. 205/1974 
(ΦΕΚ 363Α) καί δή τοΰ άρθρου 125 αύτοΰ, τοΰ άπό 23-10- 
1959 Β.Δ/τος «περί μέτρων τινών διά τή\ι άσφάλειαν τής 
Υπεραστικής Συγκοινωνίας» ώς έτροποποιήθη μεταγενε- 
στέρως, τοΰ άπό 1-6-1963 Β.Δ/τος «περί συμπληρώσεως 
τής παρ. 4 τοΰ άρθρου 1 τοΰ άπό 24-10-1962 κ.λ.π.» ώς 
έτροποποιήθη μεταγενεστέρως, τοΰ Α.Ν. 395/1968 «περί 
τοΰ ΰψους τών οικοδομών καί τοΰ συστήματος τής έλευθέραε 
δομήσεως» ώς έτροποποιήθη μεταγενεστέριος, καί ίδόντες 
τήν ύπ’ άριθ. 777/1976 γνωμοδότησιν τού Συμβουλίου Δη¬ 
μοσίων Έργων (Τμήμα Μελετών) ώς καί τήν ύπ’ άριθ. 
628/1976 γνωμοδότησιν τοΰ Συμβουλίου τής Επικράτειας, 
προτάσει τοΰ ήμετέρου έπί τών Δημοσίων Έργων Ύπουργοΰ, 
άπεφασίσαμεν καί διατάσσομεν : 

’Άρθρον 1. 

Τροποποιούνται ώς έν τοϊς έπομένοις άρθροις 2 καί 3 οί 
όροι καί περιορισμοί δομήσεως τών έντός καί έκτος τών 
ζωνών τών πόλεων άνεγειρομένων οικοδομών τών προορι- 
ζομένων έκ κατασκευής διά κατοικίαν οί καθορισθέντες 
δυνάμει τών άρθρων 5 καί 6 τοΰ άπό 23/10/1928 ΙΙ.Δ/τος 
«περί καθορισμού τών ορών καί περιορισμών τής έντός καί 
έκτός τής ζώνης κ.λ.π. άνεγέρσεως οικοδομών» ώς ταΰτα 
έτροποποιήθησαν μεταγενεστέρως. 

’Άρθρον 2. 

Εις τάς περιοχάς περί ών τά διά τοΰ παρόντος τροποποιού¬ 
μενα άρθρα 5 καί 6 τοΰ άπό 23/10/1928 Π.Δ/τος, έπιτρέ- 
πεται ή άνέγερσις οικοδομών προοριζομένων έκ κατασκευής 
μόνον διά κατοικίαν υπό τούς άκολούθους όρους καί περιο¬ 
ρισμούς δομήσεως: 

1. α) 'Η έλαχίστη έπιφάνεια τών οικοπέδων ορίζεται 
εις τέσσαρας χιλιάδας (4.000) μ 2 


β) 'Η μεγίστη δυνατή κάλυψις τοΰ οικοπέδου δεν 
δύναται νά ύπερβαίνη τά 200 μ 2 ήτις είναι καί ή μεγίστη 
έπιτρεπτή συνολική έπιφάνεια τής οικοδομής (άθροισμα 
έπιφανειών τών ορόφων) ανεξαρτήτως άριθμοΰ ορόφων 
καί άνεξαρτήτως τής τυχόν μείζονος ύπό τής παραγράφου 
ία τοΰ παρόντος άρθρου καθοριζομένης έπιφανείας τοΰ οικο¬ 
πέδου. 

γ) Ό μέγιστος άριθμός ορόφων τών οικοδομών ορί¬ 
ζεται εις δύο (2). 

δ) Το μέγιστον έπιτρεπόμενον ύψος τής οικοδομής 
μετρούμενον άπό τοΰ πέριξ αυτής έδάφους (φυσικοΰ ή δια- 
μορφουμένου) καί'έπί έκάστης οψεως ορίζεται διά μέν τήν 
μονόροφαν οικοδομήν εις τέσσαρα (4) μέτρα, διά δέ τήν 
διώροφον εις επτά (7) μέτρα, μή συμπεοιλαμβανομένης 
τής τυχόν στέγης. 

Έάν τό έ'δαφος είναι κεκλιμένου, ούδέν σημεϊον τής 
οικοδομής δύναται νά ύπερβαίνη τό μέγιστον έπιτρεπόμενον 
ύψος καί πάντως εις ούδέν κατακόρυφον επίπεδον δύναται νά 
έμφ ςνίζωνται πλείονες τών δύο ορόφων. 

Εις περίπτωσιν κεκλιμένου έδάφους, έπιτρέπεται ή 
διαμόρφωσις τοΰ οικοπέδου δι’ άναλληματικών τοίχουν ή 
πρανών, μεγίστου υψους ενός καί ήμίσεος (1,50) μέτρων. 

ε) Αί έλάχισται άποστάσεις τής οικοδομής άπό τά 
όρια τοΰ οικοπέδου ορίζονται εις δέκα πέντε (15) μέτρα. 

2. α) Κατά παρέκκλισιν άπό τής προηγουμένης παραγρά¬ 
φου Ια τοΰ παρόντος άρθρου θεωρούνται άρτια καί οικοδο¬ 
μήσιμα τά αυτοτελή οικόπεδα τά υφιστάμενα κατά τήν 
ήμέραν δημοσιεύσεους τοΰ παρόντος, τά εχοντα πρόσουπον 
έπί τών ήδη νομίμως καθο.ρισθεισών μέχρι τής ημέρας δημο- 
σιεύσεως τοΰ παρόντος οδών ώς Διεθνών, Εθνικών,Επαρ¬ 
χιακών, Δημοτικών ή Κοινοτικών, ώς καί τά, έπί σιδηρο¬ 
δρομικών γραμμών έφ’ όσον έχουν : 

Ελάχιστου πρόσωπο,ν : είκοσι πέντε (25) μέτρα 

Ελάχιστου βάθος : τεσσαράκοντα (40) μέτρα 

Ελάχιστου έμβαδόν : δύο χιλιάδας (2.000) τ.μ. 

β) Αί έλάχισται άποστάσεις τής οικοδομής άπό τά 
πλάγια καί τό οπίσθιον όρια τοΰ οικοπέδου ορίζονται εις 
επτά (7) μέτρα. 

γ) Κατά τά λοιπά έφαρμόζονται αί διατάξεις τών 
έδαφίων β, γ καί δ τής προηγουμένης παραγράφου 1. 

3. α) Κατά παρέκκλισιν άπό τής παραγράφου Ια τοΰ 
παρόντος άρθρου θεωρούνται άρτια καί οικοδομήσιμα τά 
αύτοτελή οικόπεδα τά δημιουργηθέντα μετά τήν δημοσιεύ¬ 
σω τοΰ άπό 24/10/1962 Β.Δ/τος (ΦΕΚ 142Δ) καί μέχρι 
τής ισχύος τοΰ άπό 3-9-1964 Β.Δ/τος (ΦΕΚ 141 Δ/64), 
τά εχοντα προσώπου έπί τών ήδη νομίμως καθορισθεισών, 
μέχρι τής ημέρας δημοσιεύσεως τοΰ παρόντος ώς Διεθνών, 

Εθνικών, Επαρχιακών, Δημοτικών ή Κοινοτικών οδών, 
ώς και τά επί σιδηροδρομικών γραμμών, έφ’ δσον έχουν : 

Έλάχιστον πρόσωπον : είκοσι (20) μέτρα. 
Έλάχιστον βάθος : τριάκοντα πέντε (35) μέτρα 

Έλάχιστον εμβαδόν : χίλια διακόσια (1.200) τ.μ. 

β) Ή μεγίστη δυνατή κάλυψις τοϋ οικοπέδου, δέν 
δύναται νά ύπερβαίνη τά 150 μ.τ. 

'Η συνολική επιφάνεια της μονορόφου ή διωρόφου 
οικοδομής, δέν δύναται νά ύπερβή τά εκατόν πεντήκοντα 
(150) μ.τ. (άθροισμα επιφανειών τών δύο ορόφων). 

γ) Αΐ έλάχισται άποστάσεις τής οικοδομής άπό τά 
πλάγια καί όπίθιον όρια τοΰ οικοπέδου ορίζονται εις πέντε 
(5) μέτρα. 

δ) Κατά τά λοιπά εφαρμόζονται αί διατάξεις τών 
εδαφίων γ καί δ τής παραγράφου 1 τοΰ άρθρου 2 τοϋ παρόν¬ 
τος. 

4. α) Κατά παρέκκλισιν άπό τής παραγράφου Ια τοΰ 
άρθρου 2 τοΰ παρόντος θεωροΰνται άρτια καί οικοδομήσιμα 
τά αυτοτελή οικόπεδα τά δημιουργηθέντα μέχρι τής ισχύος 
τοΰ άπό 24/10/1962 Β.Δ/τος (ΦΕΚ 142/62), τά κείμενα 
έπί τών ήδη νομίμως καθορισθεισών μέχρι τής ήμέρας δημο- 
σιεύσεως τοΰ παρόντος, ώς Διεθνών, Εθνικών, Επαρχια¬ 
κών, Δήμοτικών ή Κοινοτικών οδών, ώς καί τά έπί σιδηρο¬ 
δρομικών γραμμών έφ’ ό'σον έχουν : 

Έλάχιστον πρόσωπον : δέκα (10) μέτρα 
Έλάχιστον βάθος : δέκα πέντε (15) μέτρα 

Έλάχιστον εμβαδόν : επτακόσια πεντήκοντα (750) 
μέτρα τετρ. 

β) 'Η μεγίστη δυνατή κάλυψις τοΰ οικοπέδου, δέν 
δύναται νά ύπερβή τά 100 μ.τ. 

'Η συνολική έπιφάνεια τής μονορόφου ή διωρόφου 
οικοδομής, δέν δύναται νά ύπερβή τά ώς άνω 100 μ 2 (άθροι¬ 
σμα έπιφανειών τών δύο ορόφων). 

γ) Αί έλάχισται άποστάσεις τής οικοδομής άπό τά 
πλάγια καί οπίσθιον όρια τοΰ οικοπέδου ορίζονται εις 2,50 μ. 

δ) Κατά τά λοιπά έφαρμόζονται αί διατάξεις τών 
έδαφίων γ καί δ τής παραγράφου 1 τοΰ παρόντος άρθρου 2. 

’Άρθρον 3. 

1. 'Η θέσις τής προσόψεως τών οικοδομών τών άνεγει- 
ρομένων έπί τών οικοπέδων τών έχόντων πρόσωπον έπί 
μέν τών Διεθνών, Εθνικών, Επαρχιακών, Δημοτικών ή 
Κοινοτικών οδών, καθορίζεται διά τοΰ άπό 23-10-1959 
Β.Δ/τος «περί μέτρων τινών διά τήν άσφάλειαν τής ύπερα¬ 
στικής συγκοινωνίας» ώς τοΰτο έτροποποιήθη μεταγενεστέ- 
ρως, έπί δέ τών σιδηροδρομικών γραμμών διά τοΰ άπό 1/6/ 
1963 Β.Δ. «περί συμπληρώσεως τής παρ. 4 τοΰ άρθρου 1 
τοΰ 24/10/62 Β.Δ. κ.λ.π.» (ΦΕΚ 90Δ/1963) ώς τοΰτο 

έτροποποιήθη μεταγενεστέρως. 

2. Εις ούδεμίαν περίπτωσιν ή οικοδομή δύναται νά ύπερβή 
τό,'κατά τήν παρ. 1δ τοΰ άρθρου 2 όριζόμενον μέγιστον 


ύψος έστω καί άν κατασκευασθή έπί έλευθέρως ίσταμένων 
στύλων (ΡΙΕΟΤΙ8). 

3. Απαγορεύεται ή άνέγερσις άνεξαρτήτου βοηθητικού 
κτίσματος εντός τοΰ οικοπέδου. 

4. 'Τπεράνω τοΰ άνωτάτου ύψους τών οικοδομών άπα- 
γορεύεται οίαδήποτε κατασκευή, πλήν τής τυχόν στέγης, 
στηθαίων συμπαγών ή όχι καί καπνοδόχων. 

5. Πάσα διάταξις άντικειμένη εις τό παρόν Διάταγμα 
καταργεΐται. 

’Άρθρον 4. 

• 

Οϊκοδομαί (πολυκατοικίαι) ή ομάδες κατοικιών άνεγερ- 
θεΐσαι ή άνεγειρόμεναι μέχρι τής δημοσιεύσεως τοΰ παρόντος 
κατά παράβασιν τών διατάξεων τών άρθρων 5 καί 6 (παρά¬ 
γραφοι,1 καί 3) έν συνδυασμώ προς τήν παρ. 4 τοΰ άρθρου 
8 τοΰ άπό 23/10/1928 Π.Δ/τος, δύνανται νά παραμείνουν, 
έφ’ δσον άνταποκρίνονται κατά περίπτωσιν προς πάσαν 
άπαίτησιν, έξασφαλίζουσαν συνθήκας ύγιεινής, άσφαλείας 
αισθητικής, ήτοι έφ’ όσον. 

1. Κατασκευασθή έγκατάστασις βιολογικού καθαρισμοΰ, 
ή τούλάχιστον διοχέτευσις τών λυμμάτων εις στεγανάς 
δεξαμενάς διαλυτοποιήσεως καί έξαταοδιαπνοής (ΡΕΑ- 
ΤΕΑΙΙΧ - ΑΒδΟΒΒΑΝΤδ). 

2. Έξασφαλισθη ή κυκλοφοριακή σύνδεσις αύτών μετά 
τών προ τών ιδιοκτησιών οδών. 

3. Αποκτήσουν τά συγκροτήματα στοιχειώδη πολεο- 
δομικήν διαμόρφωσιν. 

4. Βελτιωθή κατά τό δυνατόν ή Αρχιτεκτονική έμφά- 
νισις τών κτιρίων (κατά τάς ύποδείξεις τής Επιτροπής 
Ένασκήσεως Αρχιτεκτονικού Ελέγχου). 

5. Δενδροφυτευθή ό περιβάλλουν χώρος, δι’ ύψηλών φυ¬ 
τειών. 

'Η μελέτη προς έξασφάλισιν τών ώς άνω άπαιτήσεων 
έγκοίνεται, κατά περίπτωσιν, δι’ άποφάσεως τοΰ Υφυπουρ¬ 
γού Δημ. Έργων -καί μετά γνώμην τοΰ Συμβουλίου Δημο¬ 
σίων Έργων, κατόπιν αΐτήσεως τών ενδιαφερομένων, συνα- 
δευομένης ύπό τών κατά τά άνωτέρω άπαιτουμένων σχετι¬ 
κών έγκρίσεων έκ μέρους τών άρμοδίων 'Τπηρεσιών, τής 
έν λόγω έγκρίσεως τής μελέτης άποτελούσης άπαραίτητον 
προϋπόθεσιν διά τήν έν συνεχεία λήψιν άδειας άπό τήν οί- 
κείαν πολεοδομικήν 'Τπηρεσίαν. 

'Η ισχύς τοΰ παρόντος Δ/τος άρχεται άπό τής ήμέρας 
δημοσιεύσεως του εις τήν Εφημερίδα τής Κυβερνήσεως. 

Εις τον αυτόν έπί τών Δημοσίων Έργων Υπουργόν 
άνατίθεμεν τήν δημοσίευσιν καί έκτέλεσιν τοΰ παρόντος 
Διατάγματος. 

Έν Άθήναις τή 28 Σεπτεμβρίου 1976 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

Ο ΥΠΟΥΡΓΟΣ ΔΗΜΟΣΙΟΝ ΕΡΓΟΝ 

ΧΡΙΧΤΟΦΟΡΟΖ ΣΤΡΑΤΟΙ 


ΕΚ ΤΟΥ ΕΟΚΙΚΟΥ ΤΥΠΟΓΡΑΦΕΙΟΥ 



